# ΣΧΟΛΕΙΟ

# ΣΧΟΛΙΚΗ ΧΡΟΝΙΑ

**ΕΝΗΜΕΡΩΣΗ ΓΙΑ ΤΙΣ ΕΚΛΟΓΕΣ ΤΩΝ ΜΑΘΗΤΙΚΩΝ ΣΥΜΒΟΥΛΙΩΝ[[1]](#footnote-1)**

20. (1) Τα μαθητικά συμβούλια αποσκοπούν στα ακόλουθα:

(α) Συνειδητοποίηση της ζωτικής αναγκαιότητας και ύψιστης χρησιμότητας των θεσμών, μεθόδων και διαδικασιών της δημοκρατικής ζωής και διοίκησης και ενεργό συμμετοχή σ’ αυτά κατά τρόπο που να συντελεί στη δημιουργία ελεύθερων, υπεύθυνων δημοκρατικών πολιτών·

(β) ανάπτυξη αυτοπειθαρχίας και αλληλοσεβασμού στους/στις μαθητές/μαθήτριες, άσκηση στη δημοκρατική αυτοδιοίκηση και τον ελεύθερο και γόνιμο διάλογο και την εποικοδομητική κριτική·

(γ) κοινωνικοποίηση των μαθητών/μαθητριών και ανάπτυξη της πρωτοβουλίας, της υπευθυνότητας και του πνεύματος συνεργασίας φιλαλληλίας και αδελφοσύνης·

(δ) καλλιέργεια πνευματικών, καλλιτεχνικών και αθλητικών ενδιαφερόντων των μαθητών/μαθητριών·

(ε) συνεργασία με τον/τη Διευθυντή/Διευθύντρια του σχολείου, τον καθηγητικό σύλλογο, τους συνδέσμους γονέων και κηδεμόνων και άλλους εκπαιδευτικούς φορείς και υποβολή εισηγήσεων για προώθηση και επίλυση θεμάτων που αφορούν τους/τις μαθητές/μαθήτριες·

(στ) ανάπτυξη φιλικών σχέσεων και συνεργασία με τα μαθητικά συμβούλια άλλων σχολείων·

(ζ) προσφορά κάθε δυνατής βοήθειας για τη βελτίωση των συνθηκών ζωής και σπουδών των μαθητών/μαθητριών, την υποστήριξη των συμφερόντων και των δικαιωμάτων των μαθητών/μαθητριών, καθώς και τη συμβολή τους στην προώθηση και στην επίλυση των μαθητικών προβλημάτων.

1. Οι εκλογές για την ανάδειξη μαθητικών συμβουλίων διεξάγονται, αφού προηγηθεί η κατάλληλη

ενημέρωση των μαθητών/μαθητριών από τους/τις υπεύθυνους/ες των τμημάτων, καθηγητές/καθηγήτριες ή εκπαιδευτές/εκπαιδεύτριες, και η απαραίτητη προετοιμασία, με έμφαση στις σχετικές πρόνοιες των κανονισμών για τα μαθητικά συμβούλια.

1. Η παρεμπόδιση της ελεύθερης άσκησης της ψήφου από τον/την εκλογέα ή ο επηρεασμός, θετικά ή αρνητικά, για οποιονδήποτε υποψήφιο/υποψήφια κατά τη διάρκεια της ψηφοφορίας, απαγορεύεται.
2. Κάθε τμήμα εκλέγει το δικό του μαθητικό συμβούλιο:

Νοείται ότι, για σκοπούς εφαρμογής της παρούσας παραγράφου, στην Τεχνική και Επαγγελματική Εκπαίδευση, τμήμα θεωρείται η τάξη του κλάδου ή της ειδίκευσης.

1. (α) Το συμβούλιο τμήματος είναι πενταμελές και εκλέγεται απ’ όλους τους/τις μαθητές/μαθήτριες του τμήματος, με μυστική ψηφοφορία, στην παρουσία του/της υπεύθυνου/ης καθηγητή/καθηγήτριας ή εκπαιδευτή/εκπαιδεύτριας του τμήματος και ακόμη ενός (1) μέλους του εκπαιδευτικού προσωπικού, την τρίτη εβδομάδα, μετά την έναρξη των μαθημάτων.

(β) Έγκυρα είναι τα ψηφοδέλτια που περιλαμβάνουν μέχρι πέντε (5) ονόματα υποψηφίων, ενώ άκυρα είναι τα ψηφοδέλτια που φέρουν οποιοδήποτε γράμμα, ένδειξη ή σημείο, με το οποίο είναι δυνατό να εξακριβωθεί η ταυτότητα του/της εκλογέα ή που αναγράφουν με τρόπο που καθιστά μη αναγνωρίσιμο το όνομα του/της υποψηφίου ή εκείνα, στα οποία καθίσταται αδύνατο να εξακριβωθεί η θέληση του/της εκλογέα.

(γ) Σε περίπτωση ισοψηφίας, γίνεται κλήρωση από τον/την υπεύθυνο/η της εκλογής μεταξύ των ισοψηφούντων υποψηφίων.

1. Τα πέντε (5) μέλη είναι:

(α) ο πρόεδρος·

(β) ο αντιπρόεδρος·

(γ) ο γραμματέας·

(δ) ο ταμίας·

(ε) ο υπεύθυνος βιβλιοθήκης-περιβάλλοντος - ευπρεπισμού της τάξης.

1. Το συμβούλιο τμήματος καταρτίζεται σε σώμα αμέσως μετά την εκλογή του, στην παρουσία των δύο (2) υπεύθυνων καθηγητών/καθηγητριών, με μυστική ψηφοφορία. Ο/Η πρόεδρος και τα υπόλοιπα μέλη μπορούν να εκλεγούν ανεξάρτητα από τις ψήφους που συγκέντρωσαν στην ψηφοφορία.
2. Δικαίωμα να υποβάλουν υποψηφιότητα για εκλογή στο συμβούλιο τμήματος έχουν όλοι/όλες οι μαθητές/μαθήτριες των οποίων η διαγωγή τον προηγούμενο χρόνο χαρακτηρίστηκε ως κοσμιότατη, ανεξάρτητα από τυχόν μείωση διαγωγής σε τετράμηνα.
3. Μέλος συμβουλίου τμήματος εκπίπτει από το αξίωμά του, όταν υποπέσει σε πειθαρχικό παράπτωμα που χαρακτηρίζεται ως σοβαρό ή όταν αδικαιολόγητα απουσιάζει από τρεις (3) συνεχείς συνεδρίες του συμβουλίου ή δεν συμμορφώνεται με τους κανονισμούς λειτουργίας του.
4. Τα συμβούλια τμήματος είναι υπεύθυνα για το τμήμα τους, θέτουν στον/στην υπεύθυνο/η καθηγητή/καθηγήτρια ή εκπαιδευτή/εκπαιδεύτρια κάθε τμήματος τα προβλήματα που παρουσιάζονται στο τμήμα και τα συζητούν μαζί του. συζητούνται θέματα πειθαρχίας, καθαριότητας και εμφάνισης της τάξης, ευημερίας, σχέσεων, ωρολογίου και αναλυτικού προγράμματος, μεθοδολογικών προσεγγίσεων των διδασκόντων/ουσών, βιβλίων και εορτασμών και οποιαδήποτε άλλα σοβαρά θέματα αφορούν στην ομαλή λειτουργία του τμήματος.
5. Τα συμβούλια τμήματος σε περιπτώσεις σοβαρών προβλημάτων συγκαλούν συνεδρία του τμήματος, εκτός διδακτικού χρόνου. στη συνεδρία προεδρεύει ο/η πρόεδρος του τμήματος.
6. Τα συμβούλια τμήματος είναι υπεύθυνα για τις ανακοινώσεις που αναρτώνται στην πινακίδα του τμήματος.
7. Τα συμβούλια τμήματος συνέρχονται, εκτός διδακτικού χρόνου, σε τακτικές συνεδρίες που ορίζουν

τα ίδια. ετοιμάζουν εισηγήσεις σε σχέση με αναφυόμενα προβλήματα, τις παρουσιάζουν για συζήτηση-ανταλλαγή απόψεων ενώπιον όλων των μαθητών/μαθητριών του τμήματος ή/και ενώπιον του/της υπεύθυνου/ης καθηγητή/καθηγήτριας ή/και, αν παραστεί ανάγκη, ενώπιον της διεύθυνσης του σχολείου.

1. Ο/Η ταμίας του συμβουλίου τμήματος εισπράττει από τους/τις μαθητές/μαθήτριες σε τακτά χρονικά διαστήματα, που θα καθοριστούν από το Συμβούλιο, ποσό που καθορίζεται από τους εσωτερικούς κανονισμούς.
2. Το ποσό των χρημάτων, που θα κατατεθεί στο ταμείο του τμήματος, μπορεί να χρησιμοποιηθεί για τις ανάγκες του τμήματος ή για αγαθοεργούς σκοπούς, αφού προηγουμένως ενημερωθεί ο/η υπεύθυνος/η καθηγητής/καθηγήτρια του τμήματος. πρωτοβουλίες αναλαμβάνονται για την παροχή υλικής ή άλλης βοήθειας στους/στις μαθητές/μαθήτριες που χρειάζονται βοήθεια.
3. Ο/Η γραμματέας του συμβουλίου τμήματος τηρεί τα πρακτικά των συνεδριών και είναι υπεύθυνος/η για τις ανακοινώσεις του συμβουλίου.
4. Ο/Η υπεύθυνος της βιβλιοθήκης, περιβάλλοντος - ευπρεπισμού της τάξης τηρεί το βιβλίο δανεισμού βιβλίων, δανείζει στους/στις μαθητές/μαθήτριες βιβλία που επιθυμούν, παραλαμβάνει τα βιβλία από τον/την υπεύθυνο/η καθηγητή/καθηγήτρια του τμήματος που τον/την ενημερώνει για τη διακίνηση των βιβλίων.
5. Τα συμβούλια τμήματος υποδεικνύουν τους/τις επιμελητές/επιμελήτριες, καθώς και άλλες υποεπιτροπές, ανάλογα με τις ανάγκες του τμήματος.
6. Η συμπεριφορά των μελών του συμβουλίου τμήματος πρέπει ν’ αποτελεί παράδειγμα προς μίμηση για τους/τις άλλους/ες μαθητές/μαθήτριες.
7. Τις συνεδρίες των συμβουλίων τμήματος συγκαλεί ο/η πρόεδρος και, όταν απουσιάζει, ο/η αντιπρόεδρος.. Απαρτία αποτελούν τρία (3) μέλη.

1. Στη βάση των Κανονισμών που διέπουν τις εκλογές των Μαθητικών Συμβουλίων (από τους Νέους Κανονισμούς Λειτουργίας των Δημοσίων Σχολείων Μέσης και Τεχνικής Εκπαίδευσης) [↑](#footnote-ref-1)